Δήμαρχος Μαξ Β΄

Ο Μάξιμους Μάιτι-Ντογκ Μιούλλερ Β΄ (αγγλικά: Maximus Mighty-Dog Mueller II, 6 Μαΐου 2013 – 30 Ιουλίου 2022) ήταν σκύλος ράτσας γκόλντεν ριτρίβερ που υπηρέτησε ως ο δεύτερος ανεπίσημος δήμαρχος του Άιντυλλουαϊλντ, μέρος της ορισμένης για απογραφή περιοχής Άιντυλλουαϊλντ–Πάιν Κόουβ στην Καλιφόρνια. Οι αναπληρωτές δήμαρχοι του, Μίτσι και Μάικι, ήταν ξαδέλφια του. Μετά τον θάνατό του, τον Δήμαρχο Μαξ Β΄ διαδέχθηκε ο ξάδελφός του, Μαξ Γ΄, ο οποίος ορκίστηκε στις 10 Δεκεμβρίου 2022.

Δημαρχία
Το 2012, η μη κερδοσκοπική οργάνωση Idyllwild Animal Rescue Friends (ARF) διοργάνωσε μια «εκλογή» για δήμαρχο του Άιντυλλουαϊλντ (το οποίο, ως μέρος μιας μη ενσωματωμένης κοινότητας, δεν έχει τοπική αυτοδιοίκηση) ως μέρος μιας εκδήλωσης συγκέντρωσης χρημάτων για την οργάνωση. Δεκατέσσερις σκύλοι και δύο γάτες έθεσαν υποψηφιότητα, και ο Μαξ, ένα γκόλντεν ριτρίβερ, εξελέγη ως ο πρώτος δήμαρχος του Άιντυλλουαϊλντ. Στις 2 Απριλίου 2013, ο Δήμαρχος Μαξ απεβίωσε, και ο Μάξιμους Μάιτι-Ντογκ Μιούλλερ Β΄, επίσης γκόλντεν ριτρίβερ, έφθασε στο Άιντιλγουάιλντ στις 21 Ιουλίου για να ολοκληρώσει την υπόλοιπη θητεία. Τον Μάρτιο του 2014, καθώς πλησίαζε το τέλος της θητείας του Μαξ, η ARF ζήτησε από την κοινότητα να εκφράσει το ενδιαφέρον της για τη διεξαγωγή νέας εκλογής. Οι κάτοικοι εξέφρασαν συντριπτικά την επιθυμία τους για τη διαρκή συνέχεια του Δημάρχου Μαξ."Office of the Mayor of Idyllwild". (Retrieved January 24, 2021)

Ο Δήμαρχος Μαξ αναγνωρίστηκε από την Κομητεία Ρίβερσαϊντ της Καλιφόρνια. Τα καθήκοντα του δημάρχου περιλάμβαναν συναντήσεις με κατοίκους και επισκέπτες, συμμετοχή στα εγκαίνια επιχειρήσεων και σε άλλες εκδηλώσεις της κοινότητας, συμμετοχή στις δύο ετήσιες παρελάσεις της πόλης και την προώθηση του Άιντυλλουαϊλντ. Η δημοτικότητα του Μαξ είχε διαδοθεί παγκοσμίως, και είχε εκπροσωπήσει την πόλη μέσω εμφανίσεων σε δελτία ειδήσεων, τηλεοπτικές εκπομπές, διαφημίσεις, πινακίδες και ένα τηλεπαιχνίδι.

Θάνατος
Ο Δήμαρχος Μαξ πέθανε στην πόλη Τεμέκιουλα στις 30 Ιουλίου 2022, μετά από ένα σύντομο ιατρικό πρόβλημα."Office of the Mayor of Idyllwild". (Retrieved August 3, 2022) Τον διαδέχθηκε ο Δήμαρχος Μαξ Γ΄, ο οποίος ανέλαβε επίσημα τα καθήκοντά του στις 10 Δεκεμβρίου 2022."Office of the Mayor of Idyllwild". (Retrieved March 11, 2023)

Παραπομπές

Κατηγορία:Δήμαρχοι των ΗΠΑ
Κατηγορία:Διάσημα ζώα
Κατηγορία:Σκύλος